ઉમરેઠ નગરપાલિકામાં છેલ્લા કેટલાય સમયથી એક જ પાર્ટી સત્તા પર છે તેમ છતાં નગરજનો માટે ઉમરેઠનગરમાં એક બગીચો પણ ન બનાવી શકવાને કારણે ન છૂટકે નગરના લોકોને ગૌરીવ્રતમાં ઉમરેઠના રેલ્વે ફાટકે ફરવા જવાની ફરજ પડી રહી છે બીજા શબ્દોમાં કહીએ તો એક મજબૂરી બની ગઈ છે,ફરવા માટે જવાનું કોઈ સ્થળ ન હોવાને કારણે લોકો રેલવે ફાટક બાજુ વળ્યાં છે ને ત્યાં પોતાના જીવના જોખમે ફરવા માટે જવા મજુબુર બન્યા છે તો બીજી બાજુ તળાવના બ્યુટીફિકેશનના નામે લાખો રૂપિયાનો ખર્ચ કરવા છતાં આજે ત્યા ગંદકીનું સામ્રાજ્ય સ્પષ્ટ પણે જોઈ શકાય છે ત્યારે સવાલ એ થાય છે કે બ્યુટિફિકેશનના સ્થાને બગીચો બનાવ્યો હોત તો આજે નાના નાના ભૂલકાઓ ત્યાં મજા માણતાં હોત તો જો કે હાલની સ્થિતિએ તો તળાવના બ્યુટીફિકેશના પૈસા પાણીમાં ગયા છે  ગૌરીવ્રત આવે ત્યારે કન્યાઓ અને તેમની સાથે તેમના પરીવારના લોકો ફરવા માટે બહાર નિકળતાં હોય છે જો કે ઉમરેઠમાં કોઈ ખાસ સ્થળ ન હોવાને કારણે લોકો ફાટક તરફ વળે છે અને ત્યાં જઈ રેલવેના પાટા પર પોતાનો સમય વિતાવે છે,ખાસ કરીને ગૌરી વ્રતે તો ઉમરેઠના રેલ્વે ફાટકે મેળા જેવો માહોલ સર્જાય છે.